Horcota a suchota tež zelenišćam w městach jara přisadźatej
Budyšin/Wojerecy (SN/mwe). Budyska wobdźělenska a wobhospodarjenska towaršnosć (BBB) je jeničce za hladanje měšćanskich zelenišćow zamołwita – nic pak za dróhi a ležownosće, kotrež mjez druhim Zwjazk, kraj abo priwatni wobsedźerjow wobhospodarjeja. Na starosći ma mjenowana towaršnosć něhdźe 800 000 kwadratnych metrow zelenišćow, 100 000 kwadratnych metrow rostlinowych płonin a šěsć měšćanskich pohrjebnišćow. W měšćanskich dźělach dyrbja tuchwilu dwanaće wulkich měnjenskich wobsadźenskich arealow krjepić, kotrež wučinjeja něhdźe tysac kwadratnych metrow. Nimo toho dyrbja tež při tuchwilnej horcoće wšědnje kwětki w něhdźe 30 horncach města kidać.
Ruce połnej dźěła maja přistajeni BBB při ekstremnej suchoće nimo naspomnjenych naprawow z krjepjenjom nowozwosadźanych kerčkowych ležownosćow a alejow.
ces_Latn szl_Latn szl_Latn